Cadel Evans
Cadel Evans (natus in vico Katherine in Australia Boreali die 14 Februarii 1977) est professionalis birotarius Australianus qui pro UCI ProTeam BMC Racing Team birota vectus victoriam in Circuitu Franciae 2011 reportavit. Anno 2007, Evans secundus in generali Circuitus Franciae classificatione numeratus est—altissima exsecutio ab Australiano confecta. Eodem certamine etiam anno 2008 secundus numeratus est; iterum anno 2010. Ipse est primus Australianus, etenim primus hemisphaerii australis birotarius, qui cursus certamen vicit, praeterea, anno tricensimo quarto aetatis suae, veterrimus post secundum bellum mundanum. In Circuitu Franciae die 14 Iulii 2008 ipse tuniculam flavam abstulit. . . .